open-index/open-wikipedia-markdown huggingface dataset:
Emilijos Redžo Pallacanestro

** Emilijos Redžo „Unahotels“** dar žinomas kaip **„Reggianna“** – Italijos krepšinio klubas iš Emilijos Redžo, rungtyniaujantis aukščiausioje šalies lygoje.

Klubas susikūrė 1974 m. rugsėjo 3 d.

## Lietuviai
* Donatas Slanina (2009–2013)
* Darjuš Lavrinovič (2014–2016)
* Kšyštof Lavrinovič (2014)
* Rimantas Kaukėnas (2013–2017)

## Pasiekimai

* 2004, 2012 m. Italijos antrosios lygos čempionas
* 2014 m. FIBA Iššūkio taurės laimėtojai
* 2015 m. Italijos supertaurės laimėtojai

## Pavadinimų kaita
* 1985–1990 : Cantine Riunite Reggio Emilia
* 1990–1993 : Sidis Reggio Emilia
* 1994–1995 : Cer. Campeginese ou Metasystem Reggiana
* 1995–1996 : Reggiana
* 1996–1998 : Cfm Reggio Emilia
* 1998–1999 : Zucchetti Reggio Emilia
* 1999–2007 : Bipop Carire Reggio Emilia
* 2007–2013: Trenkwalder Reggio Emilia
* 2013–2020: Grissin Bon Reggio Emilia
* 2020– : UNAHOTELS Reggio Emilia

## Treneriai


* 1974–1975:  Marzio D’Arrigo
* 1975–1978:  Giuseppe Ferretti
* 1978–1981:  Mondo Vecchi
* 1981–1983:  Gianni Zappi
* 1983–1986:  Dado Lombardi
* 1986–1987:  Cesare Pancotto
* 1987:  Leo Ergelini
* 1987–1988:  Piero Pasini
* 1988:  Massimo Grisanti
* 1989–1991:  Joe Isaac
* 1991–1992:  Massimo Grisanti
* 1992–1994:  Virginio Bernardi
* 1994–1995:  Zare Markovski
* 1995–1997:  Giordano Consolini
* 1997–2000:  Dado Lombardi
* 2000–2002:  Franco Marcelletti
* 2002–2003:  Luca Dalmonte
* 2003–2006:  Fabrizio Frates
* 2006:  Renato Pasquali
* 2006-07:  Max Menetti
* 2007–2009:  Franco Marcelletti
* 2009–2010:  Alessandro Ramagli
* 2010:  Piero Coen
* 2010-11:  Alessandro Finelli
* 2011:  Fabrizio Frates
* 2011–2018:  Max Menetti
* 2018–2019:  Devis Cagnardi
* 2019:  Stefano Pillastrini
* 2019–2020:  Maurizio Buscaglia
* 2020–2021:  Antimo Martino
* 2021–2022:  Attilio Caja
* 2022:  Max Menetti
* 2022–2023:   Dragan Šakota
* 2023–:  Dimitrios Priftis


## Nuorodos
* Italijos lygos svetainė
Shaun Wright-Phillips

**Šonas Raitas-Filipsas** (; g. 1981 m. spalio 25 d.) – anglų futbolininkas, Anglijos rinktinės ir Manchester City klubo saugas.

2006–2007 m. buvo svarstoma iškeisti Shaun Wright-Phillips į Milan Baros, bet mainai neįvyko ir pastarasis išvyko į Prancūziją.

## Dalyvavimas čempionatuose

|}
Tuvalu geografija

**Tuvalu** – šalis Okeanijoje, kurią kerta 180° ilguma (laiko keitimosi juosta). Pasaulyje šalis yra 4 nuo galo pagal plotą (26 kv. kilometrų), bei priešpaskutinė pagal gyventojų skaičių (2000 m. duomenimis Tuvalu gyveno apie 10 tūkst. žmonių).

Į šiaurę nuo Tuvalu yra Kiribatis, vakaruose – Saliamono Salos, rytuose – Samoa ir Tokelau, pietuose – Fidžis ir Wallisas ir Futuna. Pakrantės ilgis – 24 km.

Šalį sudaro 5 rifinės salos ir 4 tikri atolai. Didžiausias iš jų – Vaitupu. Visi Tuvalu atolai gan lėkšti. Aukščiausia vieta tik 5 metrai.

Gamtiniai ištekliai – pakrantėse gaudomos žuvys.

## Klimatas

Klimatas tropinis. Šalies kritulių kiekis apie 3000 mm.

## Gyventojai

Tuvalu sostinė – Vajaku (*Vaìaku*) – *de facto*. 2000 m. duomenimis ten gyvena 4000 žmonių.
Russo-Balt

**Russo-Balt** (kartais ***Russobalt***, ***Russo-Baltique***) buvo pirmoji gamykla Rusijos imperijoje, gaminusi automobilius. Nuo 1909 m. gamyba vyko Rygoje, Baltijos vagonų fabrike. Pirmojo pasaulinio karo metu 1917 m. fabriką evakavo į Sankt Peterburgą, kuriame ant Rygoje pagamintų važiuoklių gamino šarvuotus automobilius armijai. 1922 m. gamyba perkelta į Maskvą. Gamyba pavadinimu *Russo-Balt* nutraukta 1923 m.

*Russo-Balt* gamino geležinkelio vagonus, tramvajus, sunkvežimius, autobusus, lengvuosius automobilius, kurių pagrindas buvo vokiečių Rex-Simplex ir belgų Fondu. Įmonėje taip pat buvo gaminami I. Sikorskio konstrukcijos lėktuvai.

Dabar šiuo pavadinimu veikia priekabų gamykla Rygoje.

2006 m. grupė vokiečių ir rusų investitorių gavo teises naudoti pavadinimą *Russo-Balt* ir yra sukūrę koncepcinį automobilį *[[Russo-Balt Impression]]*, kuris sukurtas *[[Mercedes CL63 AMG]]* pagrindu.

## Gaminiai

### Lėktuvai

* S-5 (1911 m.)
* S-7 (1912 m.)
* S-9 (1913 m.)
* S-10 (1913 m.)
* S-11 (1913 m.)
* S-12 (1913 m.)
* S-16 (1915 m.)
* S-20 (1916 m.)
* Russky vitiaz (1913 m.)
* Ilja Muromets serija (nuo S-22 iki S-27) (nuo 1913 m.)
* Aleksandr Nevsky (1916 m.) m. 

### Automobiliai

* Russo-Baltique 24/30 (1909 m.)
* Russo-Baltique Type C (1909 m.)
** Russo-Baltique C24/30 (1909 m.)
*** Russo-Baltique C24/30 Faeton (po 1909 m.)
*** Russo-Baltique Landole C24/30 (1909 m.)
** Russo-Baltique C24/40 (1913 m.)
** Russo-Baltique C24/50 (1909/-1912 m.)
** Russo-Baltique C24/55 (1912 m.)
** Russo-Baltique C24/58 (1909-1913 m.)
* Russo-Baltique Type K (1909 m.)
** Russo-Baltique K12/20 (1909 m.)
* Russo-Baltique Type E (1914 m.)
* Russo-Baltique Impression (2006 m.)

### Kariniai automobiliai

* Russo-Baltique Type C (1912) 
* Įvarūs šarvuoti automobiliai (1914 m.)

### Sunkvežimiai

* Russo-Baltique Type D (1912 m.)
* Russo-Baltique Type M (1913 m.)
* Russo-Baltique Type T (1913 m.)

## Išlikę gaminiai

Yra žinoma apie du išlikusius Russo-Balt automobilius. Vienas jų, 1912 m. Russo-Balt gamybos gaisrinis automobilis sunvežimio Type D pagrindu, yra eksponuojamas Rygos automobilių muziejuje. Kitas - 1911 m. Russo-Balt K12/20 yra eksponuojamas Rusijoje, Maskvos politechnikos muziejuje.

## Nuorodos
* Priekabų gamintojo „Russo-Balt“ oficiali svetainė 

## Išnašos

be-x-old:Расейска-Балтыйскі вагонны завод
Sausumos kariuomenė

**Sausumos kariuomenė** – valstybės ginkluotųjų pajėgų rūšis, skirta karo veiksmams sausumoje vykdyti.

Sausumos kariuomenė karinėse operacijose atlieka lemiamą vaidmenį tiesioginiu savo dalyvavimu arba potencialiu jos panaudojimu. 

Pagal funkcijas sausumos kariuomenės vienetai skirstomi į kovinius, kovinės paramos ir kovinio aprūpinimo. Koviniams vienetams priskiriami įvairūs lengvųjų, motorizuotųjų, mechanizuotųjų, oro desanto pėstininkų, kavalerijos ir tankų daliniai. Kovinės paramos vienetai teikia paramą koviniams vienetams.  Jiems priklauso artilerijos, atakos sraigtasparnių, psichologinių operacijų, žvalgybos, ryšių ir karo inžinerijos vienetai.  Kovinio aprūpinimo vienetai teikia bendrąjį ir tiesioginį kovinį aprūpinimą koviniams ir kovinės paramos vienetams. JAV jūrų pėstininkų korpuso vienetai, nors ir priklauso JAV Karinėms jūrų pajėgoms, bet pagal savo operacijų pobūdį yra sausumos vienetai.

## Šaltiniai
Neapolio Basket

**Neapolio Basket** – Italijos krepšinio klubas, dalyvaujantis Serie C čempionate. Didžiausias klubo laimėjimas – 2006 m. laimėta Italijos taurė. Dabartinis klubo pavadinimas – **Eldo Basket Napoli**. *Eldo* – pagrindinis klubo remėjas nuo 2006 m.

## Pavadinimų kaita

* 1995–1999 : Serapide Pozzuoli
* 1999–2001 : Record Napoli
* 2002–2005 : Pompea Napoli
* 2005–2006 : Carpisa Napoli
* Nuo 2006 : Eldo Basket Napoli

## Rezultatai nuo patekimo į [[Serie A (krepšinis)|Serie A]]

* 2002/03: 7 vieta reguliariajame sezone, ketvirtfinalyje pralaimėjo Romos „Lottomatica“ ekipai.
* 2003/04: 5 vieta reguliariajame sezone, ketvirtfinalyje pralaimėjo Pezaro „Scavolini“ ekipai.
* 2004/05: ULEB taurėje G grupėje užėmė 4 vietą su 5 pergalėmis ir 5 pralaimėjimais, tačiau į aštunfinalį nepateko. Serie A užėmė 8 vietą reguliariajame sezone, ketvirtfinalyje pralaimėjo Trevizo „Benetton“ ekipai.
* 2005/06: laimėjo Italijos taurę, užėmė 4 vietą reguliariajame Serie A sezone, ketvirtfinalyje nugalėjo Udinės „Snaidero“, tačiau pusfinalyje nusileido Bolinijos „Climamio“ krepšininkams.
* 2006/07: Eurolygos C grupėje užėmė 6 vietą ir į tolimesnį etapą nepateko. Užėmė 5 vietą Seria A reguliariajame sezone, ketvirtfinalyje pralaimėjo Romos „Lottomatica“ ekipai.
* 2007/08: Užėmė 14 vietą Seria A reguliariajame sezone. 2008 m. rugsėjo mėn. už mokesčių slėpimą komanda buvo nubausta 15 taškų deficitu. 2008 m. rugsėjo mėn. pabaigoje Neapolio „Eldo Basket“ ir Kapo „d‘Orlando Upea“ komandos buvo pašalintos iš Seria A dėl prastos finansinės padėties.

## Šaltiniai

## Nuorodos
* Serie A svetainė
* Eurolygos puslapis apie klubą
Gran Kanarija

**Gran Kanarija** () – trečia pagal dydį sala Ispanijai priklausančiame Kanarų salyne, kuris yra Atlanto vandenyne, 210 km nuo šiaurės vakarų Afrikos. Plotas 1560 km². Gyvena 862 tūkst. gyventojų (2023 m.). Svarbiausias miestas – Las Palmas de Gran Kanarija.

Kiekvienam salos regionui ar miesteliui būdingas savitas mikroklimatas ir kultūrinės tradicijos.

Salos sostinė – Las Palmasas – kas ketveri metai, pakaitomis su Santa Kruso miestu (Tenerifės sostine), tampa Kanarų salyno sostine. Las Palmasas – didžiausias salyno miestas – garsus tradiciniais karnavalais. Ištisą mėnesį, kol vyksta karnavalas, gatves užtvindo šokiai ir muzikiniai pasirodymai.

## Geografija
Nedideliame salos plote telpa smėlio paplūdimiai ir dykumą primenančios kopos, tropiniai miškai ir pušynai, lygumos, kanjonai ir kalnai (43 % salos yra saugoma, čia įkurti 8 draustiniai). Per patį vidurį Gran Kanariją perpus dalija El Kumbrės kalnų grandinė (aukščiausia viršūnė – Las Nieveso viršukalnė – iškilusi 1949 m virš jūros lygio), sulaikanti iš vienos pusės Sacharos vėjus (todėl pietinė salos dalis sausa, oro temperatūra aukštesnė, joje yra visiems žinomi smėlio paplūdimiai Maspalomasas ir Plaja del Inglesas), iš kitos – lietaus debesis (šiaurėje puošnesnė augalija, bet vėsiau ir drėgniau, čia įsikūręs Las Palmas miestas). Žiemą oro temperatūra nenusileidžia žemiau 20&nbsp;°C, vasarą retai viršija 30&nbsp;°C. Vandens temperatūra svyruoja tarp 18&nbsp;°C žiemą ir 22&nbsp;°C vasarą.

## Savivaldybės

## Šaltiniai

## Nuorodos
Skafačio Basket

**Skafačio Basket** – Italijos krepšinio klubas, žaidžiantis Serie A lygoje, dar žinomas *Skafačio „Legea“* pavadinimu – generalinio remėjo vardu. Klubas įkurtas 1955 m. Namų rungtynes ekipa žaidžia *PalaMangana* arenoje, pavadintoje buvusio trenerio Massimo Mangano garbei. Arena talpina 3700 žiūrovų.

## Nuorodos

* Serie A puslapis
* Oficiali klubo svetainė
Spagečiai

**Spagečiai** (it. *Spaghetti*) – ilgi ir ploni makaronai, ypač paplitę Europoje. Pavadinimas italų kalba pažodžiui reiškia *siauros juostelės*.

Yra populiari, tačiau neteisinga legenda, kad spagečius į Italiją iš Kinijos atvežė Markas Polas.

Spagečiai, kaip labai populiarus valgis, dažnai minimi populiariojoje literatūroje. Vienas garsiausių atvejų yra 1957 metų BBC balandžio pirmosios pokštas, kad tais metais makaronai ypač gerai užderėjo, nes beveik nebuvo vabalo-kenkėjo *makaroninio [[straubliukai|straubliuko]]*. Žmonės po to ėmė skambinti į redakciją klausdami, kaip reikia auginti spagečius.

## Vartojimas
Spagečiai paprastai parduodami džiovinti, o ruošiant maistui, verdami pasūdytame vandenyje, kol suminkštėja. Kaip pirmasis patiekalas dažnai patiekiami su pomidorų padažu, sūriu. Tai vienas iš žinomiausių itališkos virtuvės patiekalų. Kartais, kaip ir kiti makaronai, jie naudojami vietoje garnyro.

Europoje ir JAV spagečiai dažniausiai valgomi su šaukštu ir šakute. Daugumoje kitų kultūrų – tik su šakute, o rytų šalyse – lazdelėmis. Valgant šaukštu ir šakute, makaronai apvyniojami aplink šakutę, ją sukant. Šaukštas skirtas prilaikymui, į jį atremiama šakutė. Italijoje bei kai kur kitur panašiai apvyniojama ir valgant vien šakute.


Vaizdas:Spagcrayfish.JPG|Spagečiai su žuvimi
Vaizdas:Spaghetti-prepared.jpg|Spagečiai, paruošti su pomidorų padažu ir maltu sūriu


## Nuorodos
Kantu Pallacanestro

**Kantu Pallacanestro** – Italijos krepšinio klubas, žaidžiantis Italijos pirmenybėse.

## Pasiekimai
* Eurolygos čempionai: 1982, 1983
* Koračo taurės čempionai: 1973, 1974, 1975, 1991
* Koračo taurės finalininkai: 1989
* Taurių taurės laimėtojai: 1977, 1978, 1979, 1981
* Taurių taurės finalininkai: 1980
* Italijos čempionai: 1968, 1975, 1981
* Italijos Supertaurės laimėtojai: 2003
* Tarpkontinentinės taurės laimėtojai: 1975, 1982

## Nuorodos

* Oficialus klubo puslapis
Kvapioji našlaitė

**Kvapioji našlaitė** (*Viola odorata*) – našlaičių (*Viola*) genties gėlė, natūraliai paplitusi Europoje ir Azijoje bei introdukuota Šiaurės Amerikoje.

Tai nedideli (5-10 cm), labai kvapnūs augalai. Lapai apvalūs. Žiedai įvairiaspalviai, dažniausiai violetiniai, mėlyni, rausvi. Žydi balandžio-gegužės mėnesiais. Auga miško proskynose, tačiau neretai auginamos darželiuose, sudaro sąžalynus.

Kvapnioji našlaitė geriausiai auga drėgname, gerai patręštame, daug maistingųjų medžiagų turinčiame dirvožemyje, daliniame pavėsyje. Augalas labiausiai tinka laukinių ar sumedėjusių augalų sodui.

Atspari šalčiui kvapnioji našlaitė gausiai pasisėja pati arba plinta palaipomis, sudarydama kilimą. Norint tai pagreitinti, pavasarį ar rudenį kerus reikia dalinti. Norint pailginti žydėjimo laiką, reikia pašalinti nuvytusius žiedus. Kvapiąją našlaitę dažnai pažeidžia mozaikos virusai, rūdis, ir miltligę sukeliantys grybai.

Visas augalo dalis, ypač žiedus ir šaknis, pavasarį galima vartoti gydymui.
Montegranaro Sutor Basket

**Montegranaro Sutor Basket** – Italijos krepšinio klubas, žaidžiantis Serie A pirmenybėse, dabar besivadinantis generalinio remėjo *Premiata* pavadinimu.

## Istorija

Klubas buvo įkurtas 1955 metais vietinio kunigo Don Gaetano Campanelli ir vadinosi *Società Sportiva Sutor*. *Sutor* lotyniškai reiškia batsiuvys. Tuo metu tai buvo labai populiari profesija.

Klubas dalyvavo žemesnio rango Italijos krepšinio divizionuose, ir tik 2001 m. pakilo į antrąją Italijos lygą. Nors po sezono iš jos iškrito, 2004 m. sugrįžo, o 2006 m. pateikė staigmeną iškovodami teisę žaisti stipriausioje Italijos lygoje.
Pėstininkas

**Pėstininkas** – kareivis, skirtas kautis pėsčias, nors į mūšio lauką gali būti patekti naudodamasis ir kitomis priemonėmis. Pagal tai yra pėstininkai gali būti skirstomi į kelias grupes, pavyzdžiui, jūrų pėstininkus,  motorizuotuosius pėstininkus ar mechanizuotuosius pėstininkus.

Beveik visais laikais pėstininkai sudarė sausumos kariuomenės branduolį. Viena iš išimčių buvo viduramžiai, kai kariuomenės branduolį sudarė kavalerija.
Orlandinos Basket

**Orlandinos Basket** – Italijos krepšinio klubas, žaidžiantis Serie A lygoje. Dabar klubas vadinasi generalinio remėjo *UPEA Capo d'Orlando* vardu.

## Istorija

Nuo įkurimo klubas dalyvaudavo tik regioninėse krepšinio lygose, tačiau 1996 m., pasikeitus klubo vadovybei, buvo užbrėžti nauji tikslai. Jau 2001 m. klubas pakilo į antrąją Italijos lygą, o stipriausiame divizione varžosi nuo 2005–2006 m. sezono. 2008 m. rugsėjo mėn. pabaigoje Kapo „d‘Orlando Upea“ kaip ir Neapolio "Eldo Basket" komanda buvo pašalinta iš Seria A dėl prastos finansinės padėties.

2005-2006 m. sezoną klube žaidė ir lietuvis Virginijus Praškevičius.

Nuo 2023 metų klube žaidžia lietuvis Simas Jasaitis

## Išnašos
Teramo Basket

**Teramo Basket** – Italijos krepšinio klubas, dalyvaujantis šalies pirmenybėse ir besivadinantis generalinio remėjo *Bancatercas* vardu.

## Vardų kaita

* 1997–1998 : Barnabei
* 1998–1999 : Teramut
* 1999–2001 : Wampun
* 2001–2003 : Sanic
* 2003–2004 : Teramo Basket
* 2004–2006 : Navigo.it
* 2006–2008 : Siviglia Lifewear Teramo
* Nuo 2008 : Bancatercas Teramo
Livorno Basket

**Livorno Basket** – Italijos krepšinio klubas, dabar besivadinantis pagrindinio remėjo *TDShop.it* vardu.

## Nuorodos

* Italijos lygos svetainė
* Pagrindinio remėjo svetainė
FIBA Europa

**FIBA Europe** – vienas iš penkių FIBA padalinių, apimantis Europos žemyną. FIBA Europe įsikūrė 2001 m. Anksčiau visas FIBA Europe užduotis vykdė pasaulinė FIBA organizacija. Šiam padaliniu vadovauja prezidentas Olafur Rafnsson iš Islandijos ir graikas Nar Zanolin.

## Organizuojami turnyrai

FIBA Europe organizuoja vyrų bei moterų įvairaus amžiaus Europos nacionalinių rinktinių čempionatus bei kvalifikacines varžybas. Populiariausias renginys – kas dvejus metus vykstantis Europos krepšinio čempionatas.

Organizacija taip pat rengia ir Europos Iššūkio taurės varžybas vyrų klubinėms komandoms, bei moterų Eurolygos ir Europos taurės turnyrus.

### Istoriniai klubinių komandų turnyrai

FIBA ilgą laiką rengė antrą pagal stiprumą Saportos taurės turnyrą, kuris kelis kartus keitė pavadinimą, bei trečią pagal stiprumą Koračo taurės turnyrą. Vieną sezoną, praradus Eurolygos rengimo teises, FIBA surengė alternatyvų Suprolygos turnyrą. Taip pat kelerius metus, 2000 metais prasidėjus Europos krepšinio suirutei, organizacija rengė keletą turnyrų skirtingais pavadinimais, kol 2004 m. apsistojo ties *[[FIBA Europos taurė|FIBA EuroCup]]* bei *[[FIBA Europos Iššūkio taurė|FIBA EuroCup Challenge]]* vardais. Pastarasis nustojo egzistuoti 2007 m. Nuo 2008–2009 m. sezono *FIBA EuroCup* pakeitė pavadinimą į *EuroChallenge*.

Nuo 1972 iki 2002 m. taip pat buvo rengiamas ir trečias pagal stiprumą Europos moterų krepšinio turnyras Ronchetti taurė. Pirmaisiomis jo čempionais tapo Leningrado „Spartak“ krepšininkės, o paskutiniosiomis – Italijos Šijo miesto „Familia“ ekipa.

## Nariai
FIBA Europe priklauso visos 51 Europos krepšinio nacionalinės federacijos:

* Albanija
* Andora
* Armėnija
* Austrija
* Azerbaidžanas
* Baltarusija
* Belgija
* Bosnija ir Hercegovina
* Bulgarija
* Kroatija
* Kipras
* Čekija
* Danija

* Anglija
* Estija
* Suomija
* Prancūzija
* Gruzija
* Vokietija
* Gibraltaras
* Graikija
* Vengrija
* Islandija
* Airija
* Izraelis
* Italija

* Latvija
* Lietuva
* Liuksemburgas
* Makedonija
* Malta
* Moldova
* Monakas
* Juodkalnija
* Nyderlandai
* Norvegija
* Lenkija
* Portugalija
* Rumunija

* Rusija
* San Marinas
* Škotija
* Serbija
* Slovakija
* Slovėnija
* Ispanija
* Švedija
* Šveicarija
* Turkija
* Ukraina
* Velsas

## Geriausios Europos rinktinės

## Nuorodos
* Oficiali FIBA Europe svetainė
* Oficiali FIBA svetainė 

## Šaltiniai
ULEB

**ULEB** (pranc. *Union des Ligues Européennes de Basket*) – Europos Krepšinio Lygų Sąjunga, įkurta 1991 metais Lega Basket (Italija), ACB (Ispanija) ir LNB (Prancūzija) krepšinio lygų.

Organizijos įkūrimo tikslas buvo padėti vystytis Europos krepšiniui bei bendradarbiavimui tarp Europos krepšinio lygų skatinti.

1996 m. prie organizacijos prisijungė HEBA (Graikijos krepšinio klubų asociacija) bei LCB (Portugalijos krepšinio lyga). Dar po trejų metų organizacijos gretas papildė Belgijos, Jungtinės Karalystės bei Šveicarijos lygos.

Prasidėjus Europos krepšinio suirutei ir nesutarimams su FIBA, prie ULEB per penkerius metus prisijungė dar keletas krepšinio klubų organizacijų, tarp jų ir Lietuvos krepšinio lyga bei Adrijos lyga.

## Eurolygos organizavimo perėmimas

ULEB labiausiai išgarsėjo 2000 metais, kuomet nutarė atsiskirti nuo FIBA bei pradėti organizuoti Eurolygos turnyrą, kuris buvo FIBA kontrolėje nuo 1958 m. Ironiška, tačiau FIBA nebuvo užregistravusi Eurolygos pavadinimo kaip firminio ženklo, todėl neturėjo jokių teisinių galimybių tam sutrukdyti, tad sukūrė naują alternatyvų turnyrą Suprolygos pavadinimu. Tokiu būdu stipriausi Europos klubai pasidalino į du turnyrus. Tokie garsūs klubai kaip Atėnų „Panathinaikos“, Tel Avivo „Maccabi“, Maskvos CSKA, Stambulo „Efes Pilsen“, Belgrado „Partizan“ ir kiti pasiliko FIBA organizuojame turnyre, o Bolinijos „Virtus“, Madrido „Real“, Vitorijos „TAU Ceramica“, Atėnų AEK, Zagrebo „Cibona“ ir Kauno „Žalgiris“ pasirinko ULEB pusę.

Po sezono abi organizacijos suprato, kad tai nėra nei vienai pusei į naudą ir susėdo prie derybų stalo. Nors tam tikri nesutarimai ir neaiškumai tęsėsi dar kelerius metus, maždaug nuo 2004 m. abi pusės stabilizavo Europos krepšinio turnyrų sistemą. Stipriausi Europos klubai rungtyniauja ULEB organizuojame Eurolygos turnyre bei ULEB Europos taurėje, o žemesnes vietas nacionaliniuose čempionatuose užėmę klubai rungiasi Europos Iššūkio taurės turnyre. Eurolyga bei ULEB taurė nuo 2005 m. pilnai priėmė tarptautines oficialias FIBA krepšinio taisykles. 2007 m. ULEB generalinė asamblėja vienašališkai praplėtė ULEB taurės dalyvių skaičių iki 54 ekipų, nors su FIBA egzistavęs susitarimas to daryti neleido. Netrukus po to FIBA Europe paskelbė „karą“ ULEB organizacijai, tačiau prisėdus prie derybų stalo FIBA nusprendė neprieštarauti išsiplėtusiam ULEB taurės turnyrui.

Ši krepšinio suirutė tiesiogiai visiškai nepalietė FIBA organizuojamų nacionalinių rinktinių čempionatų bei moterų klubinių komandų turnyrų. Tiesa, FIBA Europe dėl tam tikrų priežaščių nusprendė atsisakyti trečio pagal stiprumą Europos moterų klubinio krepšinio turnyro – Ronchetti taurės.

## Dabartinės narės

## Organizuojami turnyrai

* Eurolyga
* ULEB taurė

## Šaltiniai



## Nuorodos

* Oficiali ULEB svetainė 
* Oficiali ULEB Eurolygos svetainė
* Oficiali ULEB taurės svetainė
Saportos taurė

**Saportos taurė** – nuo 1967 m. FIBA organizuotas antras pagal stiprumą (po Eurolygos) Europos klubinių komandų krepšinio turnyras, pavadintas buvusio Madrido „Real“, Ispanijos krepšinio federacijos bei FIBA direktoriaus Raimundo Saportos garbei. Turnyras kelis kartus keitė savo pavadinimą ir tam tikrais metais vadinosi:

* nuo 1967 iki 1991 – **Europos taurių laimėtojų taurė**
* nuo 1992 iki 1996 – **Europos taurė**
* nuo 1997 iki 1998 – **EuroTaurė**
* nuo 1999 iki 2002 – **Saportos taurė**

Turnyras nustojo egzistuoti 2002 m., prasidėjus Europos klubinio krepšinio krizei. Dabar antru pagal pajėgumą Europos turnyru yra laikomas ULEB organizuojamas ULEB taurės turnyras.

## Geriausi Lietuvos klubų pasirodymai
Taurės finale du kartus yra žaidęs ir Kauno „Žalgirio“ klubas. 1985 m. kovo 19 d. Kauno Žalgiris pirmą kartą patekęs į taurės finalą, jame rezultatu 73:77 (35:51) pralaimėjo Barcelona klubui. Rezultatyviausi „Žalgirio" žaidėjai šiose rungtynėse buvo Rimas Kurtinaitis – 36 taškai ir Arvydas Sabonis – 14 taškų. Antrą kartą taurės finale Kauno Žalgiris žaidė 1998 m. balandžio 14 d. ir jame, rezultatu 82:67 (37:33) nugalėjo Milano Olimpia klubą bei pirmą kartą laimėjo Europos klubinio krepšinio turnyrą. Finale rezultatyviausiai „Žalgirio“ komandoje žaidė Saulius Štombergas – 35 taškai ir E. Whatley – 19 taškų.

## Visi Saportos taurės čempionai
Šikutimis

**Šikutimis** () – buvęs miestas pietiniame Kvebeke (Kanada), prie Sagenė upės. 110,2 tūkst. gyventojų (2007). Nutolęs 190 km į šiaurę nuo Kvebeko miesto. Geležinkelio mazgas. Verslo ir pramonės centras, glaudžiai susijęs *Saguenay* vandens jėgaine. Išvystyta popieriaus, baldų, aliuminio, odos, tekstilės pramonė. Yra didelė ligoninė, vyskupija (nuo 1878 m.), Kvebeko universiteto filialas.

## Istorija

Įkurtas 1676 m. jėzuitų misijai ir kaip prekybos taškas. Po 1850 m. ėmė sparčiai vystytis dėl medienos pramonės. 1976 m. prijungta daug priemiesčių. 2002 m. sujungtas į Sagenė miestą.
Baltijos porteris

**Baltijos porteris** – iš angliško porterio kilęs tradicinis Baltijos jūros regiono šalių alus. Gaminamas Lietuvoje, Latvijoje, Estijoje, Lenkijoje, Rusijoje, Suomijoje, Švedijoje ir Ukrainoje. Šiuo metu didžiausias šio stiliaus asortimentas verdamas Lenkijoje. 

## Istorija
Iš pradžių taip vadintas eksportinis alaus variantas, kurį Anglijos porterio daryklos gamino Baltijos regionui. Dėl tolimo transportavimo alus virtas su didesniu alkoholio kiekiu (nuo 7,5 iki 9 % tūrio).  Ilgainiui, mėgdžiojant anglišką porterį, panašaus tipo alus pradėtas virti vietoje derinantis prie vietos tradicijų ir skonio. 

## Savybės
Baltijos porteryje dominuoja salyklo derinio sukurti džiovintų vaisių, karamelės ir kavos poskoniai, ir tik labai silpnas apynių aromatas. Šio tamsaus alaus stiprumas dažniausiai būna tarp 7 ir 8,5%.

Dažniausiai gaminamas su apatinės fermentacijos (lagerio) mielėmis arba naudojama šalta fermentacija su elio mielėmis. Yra stipresnis ir mažiau deginto skonio nei angliškas porteris (naudojamos elio mielės ir aukštesnė fermentacijos temperatūra).

## Baltijos porterio pavyzdžiai
* Kunigaikščių (gamina Gubernija, Lietuva)
* Utenos porteris (gamina Utenos alus, Lietuva)
* Aldaris Porteris (gamina Aldaris, Latvija)
* Żywiec Porter (gamina Żywiec darykla Cešine, Lenkija)
* Okocim Porter (gamina Okocim darykla, Lenkija, JAV ir Kanados rinkai)
* Saku Porter (gamina Saku, Estija)
* Baltika Porter (gamina Baltika, Sankt Peterburgas, Rusija)
* Stepan Razin Porter (gamina darykla Stepan Razin, Sankt Peterburgas, Rusija)
* Dojlidy Polski (gamina Dojlidy darykla, Balstogė, Lenkija)
* D. Carnegie & Co. Stark Porter (gamina Carlsberg Sverige (Pripps Bryggerier), Geteborgas, Švedija)
* Koff Porter (gamina Sinebrychoff darykla, Kerava, Suomija)
* Limfjords-Porter (gamina Thisted Bryghus darykla Thistede, Danija)
* Львовское Портер (Lvovas, Ukraina)

## Nuorodos
Kombrigas

**Kombrigas** (, **''ком**андир **бриг**ады* – „brigados vadas“; ) – [[TSRS]] nuo 1935 iki 1940 m. egzistavęs [[karinis laipsnis]]; vyresnis už [[pulkininkas|pulkininką]], žemesnis už [[generolas majoras|generolą majorą]], atitinka [[Brigados generolas|brigados generolą]]. Vėliau, keičiant karinių laipsnių sistemą ir panaikinus kombrigo laipsnį, dalis kombrigų buvo pakelti į generolus majorus, dalis – nuleisti į pulkininkus. Kombrigai daugiausia vadovaudavo [[brigada (karyba)|brigadoms]].

Kombrigas [[Rusija|Rusijoje]] (anksčiau – TSRS) taip pat reiškia tiesiog brigados vadą, nepriklausomai nuo jo laipsnio.

== To paties lygio laipsniai ==
Kariškiai techniniai specialistai, paprastai nevadovavę daliniams, turėdavo ne kombrigo, o jam prilygintus laipsnius (šie laipsniai buvo panaikinti 1943 m.):
* brigados komisaras (*бригадный комиссар*, *brigadnyj komisar*)
* brigados inžinierius (*бригинженер*, *briginžiner*)
* brigados intendantas (*бригинтендант*, *brigintendant*)
* brigados gydytojas (*бригврач*, *brigvrač*)
* brigados veterinarijos gydytojas (*бригветврач*, *brigvetvrač*)
* brigados karinis juristas (*бригвоенюрист*, *brigvoenjurist*)

== Skiriamieji ženklai ==
<gallery>
Image:RA A F6ComBrig 1940.png|Kombrigo atskyrio ženklai - milinės apykaklės antsiuvas
Image:Red Army Com Brig 1940 col.png|Paprastas apykaklės antsiuvas
Image:RA A F6ComBrig 1940 chevr.png|Rankovių antsiuvai
</gallery>
Kombrigo atskyrio ženklai buvo du:
* apykaklės antsiuve – vienas [[rombas]]
* ant abiejų rankovių, virš rankogalių – vienas auksinis [[ševronas]].

Čkalovo nuotrauka, kurioje matyti jo kombrigo atskyrio ženklai – [http://www.hrono.ru/img/portrety/chkalov.jpg]

== Kombrigai ==
Keli žinomesni kombrigai:
* [[Valerijus Čkalovas]] (*Вале́рий Па́влович Чка́лов*; 1904–1938), legendinis lakūnas
* [[Robertas Bartini]] (*Роберт Людвигович Бартини* arba *Роберто Людогович Бартини*, tikroji pavardė *Roberto Oros di Bartini''; 1897–1974), italų kilmės tarybinis aviacijos konstruktorius.

## Taip pat skaitykite
* DVRA kariniai laipsniai ir skiriamieji ženklai (1935–1940)

## Nuorodos
* Знаки различия званий военнослужащих РККА 1935-40гг. Часть 3. Высший командный и начальствующий состав. http://armor.kiev.ua/army/forma/rkka_35-40-g.shtml 
* Kombrigas su paradine Dono kazokų uniforma – Комбриг в парадной форме донских казачих частей (1936–1940) http://www.rkka.ru/uniform/files/kaz1.htm
* Kombrigas su kasdienine Raudonosios Armijos Generalinio Štabo uniforma – Комбриг в повседневной форме Академии Генерального Штаба РККА (1936–1940) http://www.rkka.ru/uniform/files/a29.htm
Baldassare Longhena

**Baldassare Longhena** (1598 Venecija – 1682 m. vasario 18 d., Venecija), žymiausias baroko epochos Venecijos architektas.

Architektūros mokėsi pas Vincenzo Scamozzi. Po jo mirties, 1640 metais, pabaigė V. Scamozzi pradėtą Procuratie Nuove pastatų kompleksą San Marco aikštėje.

B. Longhena labiausiai išgarsėjo bažnyčių projektais: pastatė Kiodža miesto katedrą (1624-47), Santa Maria degli Scalzi bažnyčią Venecijoje (1656-80, fasado autorius architektas G. Sardi). Taip pat sukūrė dell’Ospedaletto bažnyčios fasadą (1670-78).

Prie Didžiojo kanalo pastatė rūmų: Palazzo Pesaro (1659–1710, dabar Correr muziejus) ir Palazzo Rezzonico (Ca’ Rezzonico, XVII a. vid. – 1752/56, viršutinis aukštas suprojektuotas architekto G. Massari).

B. Longhena daug bendravo su vienuoliais benediktinais. Jų San Giorgio Maggiore vienuolynui suprojektavo laiptinę (1645 m.), kur du paraleliniai laiptatakiai sueina į vieną aikštelę. Šis principas vėliau išplito po visą Italiją ir Europą.

B. Longhena kūrybos šedevru laikoma Santa Maria della Salute bažnyčia Venecijoje (1631/32-87), prie pat įplaukimo į Didįjį Kanalą. Tai aštuonkampio plano šventovė, su dideliu kupolu. Kupolo būgnas puoštas spiralėmis ir ant jų esančiomis skulptūromis, kurios kartu atlieka ir atraminę funkciją. Centrinis įėjimas – romėnų triumfo arka. Interjero sprendimas artimas teatriniam principui – kolonos ir arkos išdėstytos taip, kad nuosekliai vestų lankytojo žvilgsnį po visas pastato erdves ir koplyčias. Šis B. Longhena sumanymas labai pamėgtas ir išplėtotas XVIII a. architektūroje.
Komdivas

**Komdivas** (, ) – TSRS 1935–1940 m. egzistavęs karinis laipsnis, analogiškas dabartiniam generolui majorui. Komdivas vyresnis už kombrigą (ir pulkininką taip pat), žemesnis už komkorą ir generolą leitenantą. Vėliau, keičiant karinių laipsnių sistemą ir panaikinus komdivo laipsnį, komdivai buvo pervadinti generolais majorais.

Žodis *комдив* yra pavadinimo *командир дивизии* 'divizijos vadas' santrumpa. Komdivai daugiausia vadovaudavo divizijoms.

### To paties lygio laipsniai
Kariškiai techniniai specialistai, paprastai nevadovavę daliniams, turėdavo ne komdivo, o jam prilygintus laipsnius (šie laipsniai buvo panaikinti 1943 m.):
* divizijos komisaras (*дивизионный комиссар*, *divizionyj komisar*)
* divizijos inžinierius (*дивинженер*, *divinžiner*)
* divizijos intendantas (*дивинтендант*, *divintendant*)
* divizijos gydytojas (*дивврач*, *divvrač*)
* divizijos veterinarijos gydytojas (*дивветрач*, *divvetvrač*)
* divizijos karinis juristas (*диввоенюрист*, *divvoenjurist*)

### Atskyrio ženklai

Image:Red Army ComDiv 1940.png|Komdivo atskyrio ženklai - milinės apykaklės antsiuvas
Image:RA A F7aComDiv 1940 col.png|Paprastas apykaklės antsiuvas
Image:RA A F7ComDiv 1940 chevr.png|Rankovių antsiuvai

Kombrigo atskyrio ženklai buvo du:
* apykaklės antsiuve – du rombai
* ant abiejų rankovių, virš rankogalių – du auksiniai ševronai.

Georgijaus Žukovo nuotrauka Chalchin-Golo konflikto metu, kai jis buvo komdivas. Nuotraukoje matyti komdivo atskyrio ženklai – http://www.hronos.km.ru/sobyt/1900sob/1939halhin.html 

## Kita ''komdivas'' prasmė
Žodis *komdivas* Rusijoje (anksčiau – TSRS) taip pat reiškia tiesiog divizijos vadą, nepriklausomai nuo jo laipsnio.

## Taip pat skaitykite
* DVRA kariniai laipsniai ir skiriamieji ženklai (1935–1940)

## Nuorodos
* Знаки различия званий военнослужащих РККА 1935-40гг. Часть 3. Высший командный и начальствующий состав. http://armor.kiev.ua/army/forma/rkka_35-40-g.shtml 
* Artileristas komdivas su kasdienine uniforma (1936–1940) – Комдив в повседневной форме, артиллерия (1936–1940) http://www.rkka.ru/uniform/files/a28.htm
* NKVD pasienio kariuomenės aviacijos komdivas kasdienine uniforma – Комдив в повседневной форме, авиация пограничных войск НКВД (1938–1940) http://www.rkka.ru/uniform/files/nkvd10.htm
Kulaliai

**Kulaliai** – kaimas pietinėje Skuodo rajono savivaldybės dalyje, 2 km į šiaurės vakarus nuo Notėnų, Salantų regioniniame parke.

## Etimologija

Pavadinimas kilo iš žodžio  ().

## Geografija

Šiaurės rytiniu ir šiauriniu pakraščiu prateka Eiškūnas (dešinysis Bartuvos intakas). Kaime yra Kulalių riedulynas ir Kulalių skaldyklos akmenynas.

## Istorija

1564 m. minimi kaip *Kulai* ar *Kuliai*. 1568 m. žymimas *Kuliškių* () kaimas, kurį juosė Šaukliai, Šaučikiai, Nerėpai, Baidotai, Notėnai, Žemaičių vyskupo Mosėdžio dvaro ir Viešvėnų valsčiaus žemės.

XIX a. gyventojų dvasiniu gyvenimu rūpinosi Mosėdžio ir Salantų bažnyčių kunigai. Salantų parapijai priklausančioje kaimo dalyje 1821, 1843 ir 1866 m. buvo 5 dūmų. 1846 m. Mosėdžio parapijai priklausė 9, o Salantų parapijai – 10 kiemų.

1923 m. buvo 47 kiemai (pagal kiemų skaičių Kulaliai užėmė Mosėdžio valsčiuje VI vietą).

## Gyventojai

P.S.: 1821, 1843 ir 1866 m. statistika apima tik Salantų parapijai priklausiusią kaimo dalį.

## Kultūros paveldas
* Kapinės, vadinamos Markapiais (XVI – XIX a.).
* Koplytėlė su ornamentuotu kryželiu, Marijos Maloningosios ir šventųjų skulptūromis (XIX a. pabaiga – XX a. I pusė).
* Kapinių koplytėlė (XX a. vidurys).
* Kapinių kryžius (XX a. pradžia).
* Monumentalus kryžius išplatintais trilapiais galais (XX a. I pusė; kelio Kulaliai – Mosėdis dešinėje).
* Monumentalus kryžius piramidiniais galais (XX a. pabaiga; kelio Kulaliai – Mosėdis kairėje).

## Šaltiniai

## Nuorodos
* Kulaliai: Skuodo krašto enciklopedija
* Valstybės archeologijos komisijos medžiaga, 1935 m.
Mikulčiai

**Mikulčiai** – kaimas pietvakarinėje Skuodo rajono savivaldybės dalyje, 2,5 km į vakarus nuo Mosėdžio, prie kelio , dešiniajame Erlos krante.

## Istorija

Sovietmečiu įkurta Mikulčių pradinė mokykla buvo Igarių kaime.

## Gyventojai

### Žymūs žmonės
* Justinas Jonušas (1938–2013) – pedagogas, choro ir orkestro dirigentas.

## Šaltiniai
Bock

**Bock** (vok. *ožys*) – stipraus alaus rūšis. Alkoholio kiekis tūryje – nuo 6,5% ir daugiau. Gali būti tiek žemutinės, tiek aukštutinės fermentacijos. Būna šviesių ir tamsių. Ant daugelio šių alų etikečių pavaizduotas ožys.

## Rūšys
* **Maibock** (gegužės bock) – šviesus alus, tradiciškai verdamas pavasarį.
* **Doppelbock** (dvigubas bock) – stipresnis alus (virš 7%). Kildinamas iš alaus, kurį vienuoliai gamindavosi pasniko laikotarpiui. Doppelbock alaus pavadinimai dažnai baigiasi galūne *-ator * (pvz. Ayinger Celebrator, Augustiner Maximator, Spaten Optimator, Löwenbräu Triumphator; pagerbiant pirmąjį šios rūšies alų *Paulaner Salvator*)
* **Eisbock** (ledo bock) – stipriausias bock alus, gaminamas šaldant *doppelbock* ir vėliau nufiltruojant vandens kristalus (kadangi etanolis šaldamas nesikristalizuoja, todėl šitaip alkoholio koncentracija gėrime padidėja)
* **Weizenbock** (kvietinis bock) – labai stiprus kvietinis alus, vadinamas bock dėl savo stiprumo

## Istorija
Bock'ai Vokietijoje tradiciškai buvo verdami katalikų vienuolių, ypač per gavėnią.

Kilo iš vokiško Ainbeko miesto. Manoma, kad *Bock* pavadinimas kilęs iš iškraipyto šio miesto pavadinimo.

*Eisbock* atsirado Oktoberfest šventės metu.

## Bock pasaulyje
Vokietijoje Maibock tradiciškai verdamas tik pavasarį. Tuo tarpu Austrijoje bockbier verdamas nuo Kalėdų iki Velykų. Bock tipo alūs populiarūs Norvegijoje (*bokkøl*, gaminami visus metus), Nyderlanduose (gamina dauguma alaus gamintojų), Belgijoje.

Lietuvoje bock tipo alų gamina alaus daryklos Švyturys (*Adler Bock*) ir Kalnapilis (*7.30*).

## Šaltiniai
Kukutiškės

:: *Apie miestelį Utenos rajone žr. [[Kuktiškės]]*.

**Kukutiškės** – kaimas Vilniaus rajono savivaldybės šiaurės rytuose, Neries kairiajame krante, 2 km į pietryčius nuo Nemenčinės, prie pat Nemenčinės II. Aplinkui plyti Nemenčinės miškai. Šalia Kukutiškių eina plentas Nemenčinė–Buivydžiai.

## Gyventojai

## Šaltiniai
Burundžio geografija

**Burundis** – valstybė rytų Afrikoje. Šalies plotas 27 834 km², gyventojų skaičius – 7,9 mln. Urbanizacija – 6 %, gyventojų tankumas – 279 žm./km². Šiaurėje ribojasi su Ruanda, vakaruose – Kongo Demokratine Respublika, rytuose su Tanzanija. Pietuose tyvuliupja Tanganikos ežeras. Šalį kerta 30° ilguma. Šalis naudoja Rytų Europos laiko juostą (+2).
 
Burundis yra Rytų Afrikos lūžių juostoje (seismiškai aktyvi zona). Burundis yra Somalio plokštėje, kuri, mokslininkų nuomone, nutols nuo Afrikos žemyno ir slinksis į Indijos vandenyną (susidarys Afrikos vandenynas).

Burundis yra subekvatorinėje klimato juostoje. Kritulių per metus iškrenta apie 2000 mm. Dėl klimato kaitos Burundyje dažni potvyniai ir sausros.

Burundžio aukščiausia vieta 2 670 metrai (Hehos kalnas), žemiausia – 772 metrai (Tanganikos ežero paviršius). Šalies sostinė ir didžiausias miestas – Bužumbūra. Joje, 2007 m. duomenimis, gyvena 337 tūkst. žmonių.

Šalies raštingumas – 52 procentai, 67 % gyventojų – Romos katalikai, animistai – 23 %, musulmonai – 10 %. Piniginis vienetas – Burundžio frankas (BIF) lygus 100 santimų. 2007 metais šalies BVP buvo 700 JAV dolerių vienam gyventojui per metus.

## Šaltiniai
Komkoras

**Komkoras** (, ) – TSRS 1935–1940 m. egzistavęs karinis laipsnis, analogiškas dabartiniam generolui leitenantui. Komkoras vyresnis už komdivą (generolą majorą), žemesnis už antro rango komandarmą (generolą pulkininką). Vėliau, keičiant karinių laipsnių sistemą ir panaikinus komkoro laipsnį, komkorai buvo pervadinti generolais leitenantais.

Žodis *комкор* yra pavadinimo *командир корпуса* 'korpuso vadas' santrumpa. Komkorai daugiausia vadovaudavo korpusams.

### To paties lygio laipsniai
Kariškiai techniniai specialistai, paprastai nevadovavę daliniams, turėdavo ne komkoro, o jam prilygintus laipsnius (šie laipsniai buvo panaikinti 1943 m.):
* korpuso komisaras (*корпусной комиссар*, *korpusnoj komisar*) – visų kariuomenių rūšių karinis politinis personalas. 
* korpuso inžinierius (*коринженер*, *korinžiner*) – visos sausumos kariuomenių rūšių ir oro pajėgos.
* korpuso intendantas (*коринтендант*, *korintendant*) – visų kariuomenių rūšių karinis ūkinis personalas.
* korpuso gydytojas (*корврач*, *korvrač*) – visų kariuomenių rūšių karinis medicininis personalas.
* korpuso veterinarijos gydytojas (*корветрач*, *korvetvrač*) – visų kariuomenių rūšių karinis veterinarinis personalas.
* korpuso karinis juristas (*корвоенюрист*, *korvoenjurist*) – visų kariuomenių rūšių karinis juridinis personalas.
Taip pat komkorus atitiko:
* pirmo rango flagmanas – kariniame jūrų laivyne, 
* trečio rango valstybės saugumo komisaras – valstybės saugumo organai,
* milicijos inspektorius – milicijoje.

### Atskyrio ženklai

Image:RA A F8ComCorps 1940.png|Komkoro atskyrio ženklai - milinės apykaklės antsiuvas
Image:Red Army Com Corps 1940 col.png|Paprastas apykaklės antsiuvas
Image:RA A F8ComCorps 1940 chevr.png|Rankovių antsiuvai

Kombrigo atskyrio ženklai buvo du:
* apykaklės antsiuve – trys rombai
* ant abiejų rankovių, virš rankogalių – trys auksiniai ševronai.

* A. Gerasimovo paveikslas „Komkoras S. K. Timošenka“, kuriame matyti komkoro rombai – http://www.hronos.km.ru/sobyt/1900sob/1939halhin.html .
* Komkoro Movčino nuotrauka 

## Komkorai
* Jokūbas Smuškevičius (*Яков Владимирович Смушкевич*, kitaip *Яков Вольфович Смушкевич*; 1902–1941) – lietuvis, lakūnas, TSRS karinis veikėjas (buvęs Raudonosios Armijos Karinės aviacijos vadas, generalinis aviacijos inspektorius).
* Vytautas Putna (*Витовт Каземирович Путна*; 1893–1937) – lietuvis, TSRS karinis veikėjas (buvęs korpuso vadas), karinis diplomatas (buvęs karinis ataše Japonijoje, Suomijoje, Vokietijoje, Britanijoje).

## Kita ''komkoras'' prasmė
Žodis *komkoras* Rusijoje (anksčiau – TSRS) taip pat reiškia tiesiog korpuso vadą, nepriklausomai nuo jo laipsnio.

## Taip pat skaitykite
* DVRA kariniai laipsniai ir skiriamieji ženklai (1935–1940)

## Nuorodos
* Знаки различия званий военнослужащих РККА 1935-40гг. Часть 3. Высший командный и начальствующий состав. http://armor.kiev.ua/army/forma/rkka_35-40-g.shtml 
* Aviacijos komkoras su kasdienine uniforma (1936–1940) – Комкор в повседневной форме, военно-воздушные силы (1936–1940) http://www.rkka.ru/uniform/files/vvs13.htm
Dyburiai

**Dyburiai** – kaimas vakariniame Plungės rajono savivaldybės pakraštyje, Minijos kairiajame krante. Šiaurės vakaruose eina Salantų regioninio parko riba, įsteigtas Minijos gamtinis rezervatas, atsiveria Dyburių atodanga, prie kurios įrengta apžvalgos aikštelė.

## Istorija

Kaimas gatvinio tipo, susiformavo XVI a. per valakų reformą. Pavadinimas kilo iš asmenvardžio *Dyburys* daugiskaitos formos.

XIX a. priklausė grafų Pliaterių Šateikių dvaro Aleksandravo palivarkui. 1846 m. buvo 15 dūmų. Prie Dyburių pušyno gyveno grafų Pliaterių miškų eigulys Šlyma. Dvasiniu gyvenimu rūpinosi Kartenos parapijos kunigai.

Prasidėjus kovoms dėl Lietuvos nepriklausomybės, Lietuvos kariuomenės savanoriais tapo Petras Simutis (žuvo prie Vilniaus) ir Stanislovas Žiobakas. 1923 m. buvo 17, 1930 m. – 23 sodybos, veikė Antano Simučio kalvė. Ūkininkas Kazimieras Stončius tarpukariu buvo seniūnas, o vėliau – Kartenos viršaitis. 1937 m. parengtas kaimo išskirstymo į vienkieminius ūkius planas, kuris neįgyvendintas.

Antrojo pasaulinio karo metais kaime gyveno dvi rusų šeimos, vokiečių evakuotos iš Velikije Luki (Rusija). 1946 m. enkavedistai suėmė šaulius Jurgį Barisą, Kazimierą Stončių ir Stanislovą Žiobaką bei be teismo išsiuntė į lagerius prie Baltijos–Baltosios jūros kanalo statybos (grįžo po metų).

1997 m. buvo 13 sodybų.

### Gyventojai

### Žymūs žmonės
* 1967 m. gimė Gražvydas Paulius, Šateikių seniūnas nuo 1995 m.

## Kultūros paveldas
* Mitologinis akmuo, vad. Molkiu;
* Mitologinis akmuo ir šaltinis;
* Dyburių senosios kapinės, vad. Maro kapeliais (XVI–XIX a.);
* Dyburių (Bulikų) senosios kapinės, vad. Pilale (XVI–XIX a.).

## Galerija

vaizdas:Dyburiai kapines2 20100423.JPG|Dyburių (Bulikų) senosios kapinės Minijos slėnyje
vaizdas:Dyburiai kapines 20100423.JPG|Dyburių kapinių vaizdas iš pietų pusės
vaizdas:Dyburiai kapines 20100423 1.JPG|Dyburių kapinių vaizdas iš šiaurės vakarų pusės
vaizdas:Dyburiai koplytele 20100423.JPG|Dyburių kapinių koplytėlė
vaizdas:Dyburiai koplytele vidus 20100423.JPG|Dyburių kapinių koplytėlės interjeras
vaizdas:Dyburiai koplytstulpis 20100423.JPG|Dyburių kapinių koplytstulpis
vaizdas:Dyburiai kryzius1 20100423.JPG|Kryžius su Nukryžiuotojo skulptūra
vaizdas:Dyburiai kryzius2 20100423.JPG|Juozo Vilko kryžius 
vaizdas:Dyburiai kryzius3 20100423.JPG|Dyburių kaimo bendruomenės kryžius
vaizdas:Dyburiai kryzius4 20100423.JPG|Jurgio Bariso kryžius
vaizdas:Dyburiai kryzius5 20100423.JPG|Konstantino Navardausko kryžius
vaizdas:Dyburiai kryzius6 20100423.JPG|Petro Mazalo kryžius


## Šaltiniai

* Veronika Simutienė. Dyburiai // Žemaičių saulutė, 1997 m. spalio 10 d., Nr. 37.
Trua Rivjeras

**Trua Rivjeras** (, , t. y. „Trys upės“) – penktas pagal dydį Kvebeko miestas, esantis šios provincijos pietuose. 119,7 tūkst. gyventojų (2007). Išsidėstęs šiaurinėje Šv. Lauryno upės pakrantėje, prie Šv. Moriso upės žiočių, tarp Monrealio ir Kvebeko miestų, viena seniausių šalies gyvenviečių. Gera susisiekimo infrastruktūra, abu upės krantus jungia *Laviolette* tiltas (2,7 km ilgio).

Trua Rivjeras – svarbus pramonės centras, giliavandenis uostas. Vandens jėgainė ir dideli medienos ištekliai sąlygojo, kad miestas tapo vienu pagrindinių pasaulyje spaudos ir leidybos centru. Kitos pramonės šakos: tekstilės, aprangos, elektros prietaisų, avalynės, gumos. Yra katalikų vyskupija, uršuliečių vienuolynas, Kvebeko universiteto filialas.

## Istorija

Gyvenvietę 1634 m. įkūrė prancūzų keliautojas *Samuel de Champlain* ir pavadino atkreipdamas dėmesį į tris Šv. Moriso upės kanalus žiotyse. Tai buvo antroji nuolatinė gyvenvietė Naujojoje Prancūzijoje (po Kvebeko miesto).

Po britų okupacijos 1760 m. mieste apsigyveno ir anglų kalba kalbantys kolonistai, kurie miesto pavadinimą išvertė į *Three Rivers*.
Naujoji Prancūzija

**Naujoji Prancūzija** () buvo teritorija Šiaurės Amerikoje, kurią kolonizavo prancūzai XVI–XVIII amžiuje. Ji egzistavo nuo 1534 m., kai Žakas Kartjė atrado Šv. Lauryno upę, iki 1763 metų, kai regionas atiteko Jungtinei Karalystei. Didžiausias regionas buvo apie 1712 metus, prieš Utrechto sutartį, kai Naujoji Prancūzija buvo nusidriekusi nuo Niufaundlando iki Aukštutinio ežero ir nuo Hadsono įlankos iki Meksikos įlankos. Vėliau teritorija padalinta į 5 kolonijas: Kanadą, Akadiją, Hadsono Įlanką, Niufaundlandą ir Luizianą.

## Šaltiniai
Huambas

**Huambas** () – miestas Angolos vidurio vakaruose, į pietus nuo Kvanzos upės; provincijos centras. 226,1 tūkst. gyventojų (2007). Išsidėstęs Angolos plynaukštėje, 1700 m virš jūros lygio, švelnaus klimato zonoje. Susisiekimo mazgas, viena iš didžiausių geležinkelio remonto įmonių visoje Afrikoje. Bengelos geležinkelis per Huambą eina nuo Lobito prie Atlanto vandenyno į rytus link KDR, nors UNITA partizanų grupuotės ne kartą yra sprogdinusios geležinkelį. Apylinkėse auginama kava, kviečiai, kukurūzai.

## Istorija

Miestą 1912 m. įkūrė portugalai prie Bengelos geležinkelio, kurį tuo metu statė. Iš pradžių jis vadinosi Huambu, tačiau 1928 pervadintas **Naująja Lisabona** (). Angolai iškovojus nepriklausomybę, 1975 m. miestas vėl gavo senąjį pavadinimą. Huambas smarkiai nukentėjo nuo pilietinio karo XX a. pabaigoje (ypač 1993 m.), čia buvo UNITA partizanų judėjimo būstinė.

## Sportas
* CD Ferroviário do Huambo arba Ferrovia do Huambo (futbolo klubas);
* JGM ASC Huambo futbolo klubas;
* *[[Estádio do Ferroviário]]* arba Ferroviário stadione, kuris talpina 10 tūkst. žiūrovų, namų rungtynes žaidžia Ferrovia futbolo ekipa.
* Estádio dos Kurikutelas stadionas.

## Šaltiniai

## Nuorodos
* zerozero.pt (port.)
* Soccerway
Bramptonas

**Bramptonas** (pranc. ir ) – miestas Kanadoje, Ontarijuje, Toronto aglomeracijoje, Pylo savivaldybėje. 433,8 tūkst. gyventojų (2006 m.). Svarbus pramonės ir prekybos centras. Metalo apdirbimo, maisto, automobilių, elektronikos, chemijos pramonė.

## Istorija
1853 m. Bramptono kaimas buvo įkurtas kaip grūdų prekybos centras. Gyvenvietė sparčiai augo ir 1973 m. Bramptonui suteiktas miesto ir savivaldybės centro statusas.
Lavalis (Kanada)

**Lavalis** (pranc. ir ) – miestas Kanadoje, Kvebeke, Monrealio metropolijoje, Žesu ir Lavalio salose, Otavos upės deltoje. 376,845 tūkst. gyventojų (2006 m.). Mieste yra aukštųjų technologijų pramonės įmonių, bei maisto pramonės centrų. Prekybinis centras.

## Istorija
Lavalis apgyvendintas jėzuitų 1636 m. 1702 m. Lavalyje įkurta parapija. Sparti urbanizacija prasidėjo XX a. Lavalis apjungė vis naujas gyvenvietes. Miesto statusą gavo 1965 m.
Bengela

**Bengela** ( arba *Benguella*) – miestas vakarinėje Angoloje, prie Atlanto vandenyno; provincijos centras. 151,2 tūkst. gyventojų (2007). Tai politinis ir ekonominis centras, koordinuojantis prekių srautus iš sostinės į rytus ir pietryčius, geležinkeliu link KDR ir Zimbabvės. Išvystyta cukraus, žuvies, muilo pramonė. Apylinkėse auginami žemės ūkio produktai, išgaunamas manganas. Yra vyriausybės rūmai, *Mombaka* viešbutis.

## Istorija

Miestas įkurtas 1617 m. prie šv. Pilypo tvirtovės kaip *São Filipe de Benguela* ir buvo vienas pagrindinių portugalų ekspansijos į Afriką taškų. Iš šio miesto valdoma Bengelos kolonija buvo viena iš Portugalų Vakarų Afrikos dalių.

## Sportas
* Sporting de Benguela – futbolo klubas; žaidė Girabola
* Estrela Clube Primeiro de Maio – futbolo klubas; žaidė Girabola 
* Wiliete SC – futbolo klubas; įkurtas 2018 m.; žaidė Girabola
* Estádio Municipal Edelfride Palhares da Costa stadionas; namų rungtynes jame žaidžia Estrela Clube Primeiro de Maio.
* *[[Estádio Nacional de Ombaka]]* arba Ombakos nacionaliniame stadione namų rungtynes žaidžia Wiliette SC; stadionas talpina 35 tūkst. žiūrovų.

## Šaltiniai

## Nuorodos
* Bengelos istoriniai ir dabartiniai žemėlapiai (port.)
* zerozero.pt (port.)
* Soccerway
Lavalis

**Lavalis** () gali reikšti:
*Lavalis (Kanada) – miestą Kanadoje;
*Lavalis (Prancūzija) – miestą Prancūzijoje;
*Stade Laval – prancūzų futbolo klubą.
Kings of Leon

**Kings of Leon** – amerikiečių roko grupė, 1999 m. susikūrusi Nešvilyje, Tenesio valstijoje. Grupės nariai yra broliai: Caleb Followill (g. 1982 m. sausio 14 d., pagrindinis vokalas, ritminė gitara), Nathan Followill (g. 1979 m. birželio 26 d., būgnai, perkusija, pritariantis vokalas), Jared Followill (g. 1986 m. lapkričio 20 d., bosinė gitara, pritariantis vokalas) ir jų pusbrolis Matthew Followill (g. 1984 m. rugsėjo 10 d. ,solo gitara, pritariantis vokalas).

2024 m. duomenimis, grupė yra išleidusi devynis studijinius albumus, iš kurių naujausiasis, „Can We Please Have Fun“, išleistas 2024 m. gegužę.

## Grupės sudėtis
**Dabartiniai nariai**
* Caleb Followill – vokalas, ritminė gitara (1999–dabar)
* Jared Followill – bosinė gitara, klavišiniai, pritariamasis vokalas (1999–dabar)
* Matthew Followill – solinė gitara, klavišiniai, pritariamasis vokalas (1999–dabar)
* Nathan Followill – būgnai, perkusija, pritariamasis vokalas (1999–dabar)

**Koncertinė grupė**
* Liam O'Neil – klavišiniai, perkusija, pritariamasis vokalas (2015–dabar)
* Timothy Deaux – ritminė gitara, perkusija, pritariamasis vokalas (2016–dabar), solinė gitara (2021–2022)

**Buvę koncertinės grupės nariai**
* Christopher Coleman – ritminė gitara, klavišiniai, trimitas, perkusija, pritariamasis vokalas (2010–2014)
* Ethan Luck – ritminė gitara, klavišiniai, perkusija, pritariamasis vokalas (2014–2016)

## Diskografija

### Albumai
* *Youth & Young Manhood* (2003)
* *Aha Shake Heartbreak* (2004)
* *Because of the Times* (2007)
* *[[Only by the Night]]* (2008)
* *[[Come Around Sundown]]* (2010)
* *[[Mechanical Bull]]* (2013)
* *[[Walls|WALLS]]* (2016)
* *[[When You See Yourself]]* (2021)
* *Can We Please Have Fun* (2024)

### EP ir gyvo garso albumai
* *Holy Roller Novocaine EP* (2002)
* *What I Saw* (2003)
* *Day Old Belgian Blues* (2006)
* *Split: Kings of Leon & Black Rebel Motorcycle Club* (kartu su „Black Rebel Motorcycle Club“) (2007)
* *iTunes Live from SoHo* (2007)
* *Live in London* (2008)

### Singlai

## Išnašos

## Nuorodos
* Kings of Leon oficialus puslapis
* Kings Of Leon fanų puslapis
* Grupės MySpace
*